Etter åpningen av Steigentunnelen mot europavei 6 begynte Steigen kommune et arbeid for å få flyttet fergeforbindelsen til Svolvær fra Skutvik til Mortenstranda. Saken skapte i lang tid en politisk strid og et dårlig samarbeidsklima mellom de to nabokommunene og en lokal uenighet mellom deler av befolkningen i de to kommunene. Saken ble avgjort til Skutviks fordel i 1996 av Samferdselsdepartementet.